钦定古今图书集成/明伦汇编/氏族典/第416卷 > 《廖用贤尚友录》 > 庾登之
## 钦定古今图书集成/明伦汇编/氏族典/第416卷 > 《廖用贤尚友录》 > 庾登之

按《宋书庾登之传》，“登之字元龙，颍川鄢陵人。曾祖冰，
晋司空。祖蕴，广州刺史。父廓，东阳太守。登之少彊济
自立，初为晋会稽王道子太傅参军。义旗初，又为高
祖镇军参军。以预讨桓元功，封曲江县五等男。义熙
十二年，高祖北伐，登之以母老求郡，除名，后补镇蛮
护军，西阳太守。入为太子庶子，尚书左丞，出为新安”
太守。谢晦为荆州刺史，请为长史。晦败，登之禁锢还
家。元嘉五年，起为衡阳王义季征卤长史。入为尚书
吏部郎，出为吴郡太守，以事免官。俄除豫章太守。十
八年，迁江州刺史。二十年卒。